गुणवत्तापूर्ण शिक्षा देने में नवाचार पर चर्चा
चिड़ावा | चूरूसंभाग के सामाजिक विज्ञान विषयाध्यापकों का दस दिवसीय प्रशिक्षण शनिवार से शुरू हुआ।
पूर्णकालिक आवासीय प्रशिक्षण शिविर का शुभारंभ रमसा की अतिरिक्त जिला परियोजना अधिकारी विनोद जानू, नगर पालिका उपाध्यक्ष राजकुमार राव, पूर्व पार्षद अभयसिंह बड़ेसरा, संस्था प्रधान प्रमिला झाझड़िया और रमसा कार्यक्रम अधिकारी श्रीचंद चाहर ने किया। कार्यक्रम के आरंभ में शिविर प्रभारी जगपालसिंह यादव और रामसिंह नेहरा ने अतिथियों स्वागत किया।
परियोजना अधिकारी जानू ने संभागियों से शिविर में प्रशिक्षण प्राप्त कर विद्यार्थियों को गुणवत्तापूर्ण शिक्षा प्रदान करते हुए नवीन विधाओं के प्रयोग नवाचार अपनाने को कहा। इस अवसर पर विजयकुमार शर्मा, प्रदीप मोदी, कर्णसिंह, जयप्रकाश, सत्यवीर झाझड़िया, संदीप राव और विमलेश जांगिड़ सहित अन्य शिक्षक नेता भी उपस्थित थे। माध्यमिक शिक्षा विभाग (रमसा) झुंझुनूं के इस शिविर में 150 से अधिक विषयाध्यापक भाग लेंगे।
शिविर का शुभारंभ करते राजकुमार राव अन्य।
hin_Deva hin_Deva hin_Deva hin_Deva hin_Deva